"Seun in Vyeboom" deur ERNST VAN HEERDEN
SEUN IN VYEBOOM Ernst van Heerden (Teenstrydige liedere, 1972) "Plesier my nou en gaan pluk die adamsvye," beveel Ouma tussen rituele van seepkook, bak-vir-die-basaar en biltong-sny; en ek drentel verveeld werf toe en klouter dikbek teen die knoestige takke op, my mandjie leeg en uitnodigend; sien die ryp, gebarste vrugte druppeltaai teen dofgroen blare nestel: borsies, dytjies, spleetjies - van nou die dag se klein ontdekkingstog.